wickkiey/tamil-wikipedia-chunked huggingface dataset:
# எவ்வொரா பொது நூலகம்

## வரலாறு

இந்த நிறுவனத்துக்கான எண்ணக்கரு எவ்வொராவின் அதிமேற்றிராணியாராக இருந்த ஜோக்கிம் சேவியர் பொத்தெலோ டி லிமாவின் இறப்பைத் தொடர்ந்து தோன்றியது. இவர் இறக்கும்போது ஏராளமான் பெறுமதி வாய்ந்த நூல்களை விட்டுச் சென்றார். இவை ஏற்கெனவே கட்டப்பட்டு, வகை பிரிக்கப்பட்டு இருந்தன. 1802 ஆம் ஆண்டில் திருத்தந்தை மனுவேல், எவ்வொராவின் புதிய அதிமேற்றிராணியாராகத் தெரியப்பட்டர். 1803 ஆம் ஆண்டில் மேற்றிராணியார் அரண்மனையின் மேற்குப் பகுதியில் அமைந்திருந்த 17 ஆம் நூற்றாண்டைச் சேர்ந்த மண்டபம் நூலகத்துக்காகத் திருத்தப்பட்டது. அதே வேளை அதிமேற்றிராணியார் புதிய நூலகத்துக்கான பிற வேலைகளையும் செய்துவந்தார். 1805 ஆம் ஆண்டு மார்ச் 25 ஆம் தேதி, நூலகத்தின் தட்டுக்களில் முதல் நூலான *the Polyglota Ximens* வைக்கப்பட்டது என்று அதிமேற்றிராணியார் மனுவேல் தனது நாட்குறிப்பில் எழுதியுள்ளார். 1806 ஆம் ஆண்டு இளவரசு ஆட்சிப்பொறுப்பாளரான டொம் ஜான் இந்நூலகத்துக்கு வந்திருந்தார். அப்போது நூலகத்தில் ஏறத்தாள ஐம்பதாயிரத்துக்கு மேற்பட்ட நூல்கள் இருந்தன.
# எவ்வொரா பொது நூலகம்

## வரலாறு

### தீவக்குறைப் போரும் நூலகமும்

தீவக்குறைப் போரின்போது ஜெனரல் லூயிசு என்றி லொயிசன் தலைமையிலான நெப்போலியனின் பிரெஞ்சுப் படைகள் எவ்வொராவில் முகாமிட்டு நகரைச் சூறையாடின (யூலை 1808). அப்போது படையின் மூத்த அதிகாரிகள் அதிமேற்றிராணியாரின் அரண்மனையில் தங்கியிருந்தனர். அவர்களிற் சிலர் அங்கிருந்த பல நூல்கள் கையெழுத்துப்படிகள் போன்றவற்றைச் சேதமாக்கியதுடன், உரோமர், விசிகோத்துகள், முசுலிம்கள், போர்த்துக்கேயர் ஆகியோரின் காலங்களைச் சேர்ந்தனவாக அங்கிருந்த நாணயங்கள், தங்கம், வெள்ளி ஆகியவற்றாலான பதக்கங்கள் போன்றவற்றையும் கொள்ளையடித்தனர்.  
இக்காலத்தின் பின்னர் திருத்தந்தை செனாக்கிளின் மனுவேலின் முயற்சியால் நூலகம் மீளமைக்கப்பட்டு 1811 செப்டெம்பர் 21 ஆம் தேதி அதற்கான சட்டவிதிகளும் வெளியிடப்பட்டன. இவர் 1814 ஆம் ஆண்டு சனவரி 24 ஆம் தேதி காலமானார். அப்போது நூலகத்தில் மூன்று இலட்சம் நூல்களுக்கு மேல் இருந்ததன.
# எவ்வொரா பொது நூலகம்

## வரலாறு

### ஆங்கிலேய உள்நாட்டுப்போரும் நூலகமும்

ஆங்கிலேய உள்நாட்டுப் போர்க் காலத்தில் (1828 - 1834), 1832 ஆம் ஆண்டில், சிசுட்டேர்சிப் பிரிவுக் குருமடத்தில் வரலாற்றெழுத்தர், திருத்தந்தை புனித பொனாவென்ச்சரின் போர்ட்டுனாட்டோ நூலகத்தை மூடுமாறு உத்தரவிட்டதுடன் பணியாளர்களையும் நீக்கிவிட்டார். 1834ல் அதனை எசுட்ரெமோசு நகருக்கு அகற்றுமாறும் ஆணையிட்டார். சில நூல்கள் வண்டிகளில் போர்த்துகலின் முதலாம் மிகேலின் படைகளுடன் எடுத்துச்செல்லப்பட்டன. இவர் உரோமில் நாடுகடந்து வாழ்ந்த காலத்தில் இறந்தபின்னர் இந்நூல்கள் காணாமல் போய்விட்டன.  
காலப்போக்கில், நன்கொடைகள் மூலமும், விலை கொடுத்து வாங்குவதன் மூலமும் நூல்கள் சேகரிக்கப்பட்டன. 1834ல் இல்லாது போய்விட்ட குருமடங்களின் நிதிகளும் இந்நிறுவனத்துக்கு வழங்கப்பட்டன.
# எவ்வொரா பொது நூலகம்

## வரலாறு

### புதுக் காலம்

போர்த்துகலில் தாராண்மைவாதம் நடைமுறைக்கு வந்த பின்னர், இந்த நூலகம் பொது நிறுவனம் ஆகியது. இதன் முதலாவது நூலகராக, மருத்துவரும் நில உடைமையாளருமான சோக்கிம் ட கூஞ்ஞ ரிவேரா எலியோடோரசு (1838 - 1855) போர்த்துகலின் இரண்டாவது மரியாவால் பதவியில் அமர்த்தப்பட்டார். இவர் காலத்தில் இந்நிறுவனம் முறையான ஒழுங்கமைப்பும், உறுதிநிலையும் கொண்டு அமைந்தது. புதிய கட்டிடங்களும் அமைக்கப்பட்டு நூலகம் விரிவாக்கப்பட்டது. எவ்வொரா பொது நூலகக் கையெழுத்துப்படிகளுக்கான விபரப் பட்டியல் உருவாக்கம் இவர் காலத்திலேயே தொடங்கியது எனினும் 1871 ஆம் ஆண்டிலேயே இது நிறைவு பெற்றது. அகசுத்து பிலிப்பே சிமோய்சு (Augusto Filipe Simões) (1864 - 1872) என்னும் நூல்கத்தின் பணிப்பாளர் ஒருவரும் அதன் வளர்ச்சிக்குக் குறிப்பிடத்தக்க பங்காற்றினார். நெருக்கடியாகவும், போதிய பராமரிப்பு இன்றிச் சிதையும் நிலையில் இருந்த இதை ஒழுங்கமைத்ததுடன், புதிய அறைகளையும் அமைத்து விரிவாக்கினார்.  
1916 ஆம் ஆண்டில், இந்நூலகமும், எவ்வொரா மாவட்ட ஆவணக் காப்பகமும் இணைக்கப்பட்டு, "எவ்வொரா பொது நூலகமும் மாவட்ட ஆவணக் காப்பகமும்" என்னும் பெயர் கொண்ட நிறுவனம் உருவானது. எனினும், 1997 ஆம் ஆண்டில் பொது நூலகமும், ஆவணக் காப்பகமும் பிரிக்கப்பட்டுத் தனித்தனி நிறுவனங்கள் ஆயின.
# எவ்வொரா பொது நூலகம்

## உள்ளடக்கம்

போர்த்துகலில், மிகப் பழையவற்றுள் ஒன்றும், நல்ல நிதிவளம் கொண்டதுமாகக் கருதப்படும் எவ்வொரே பொது நூலகம், தொடக்ககால அச்சுமுறையில் அமைந்த 664 நூல்களையும், 16ம் நூற்றாண்டில் அச்சிடப்பட்ட 6445 நூல்களையும், ஏராளமான கையெழுத்துப்படிகள், நிலப்படங்கள் போன்றவற்றையும், 20,000 தலைப்புக்களிலான சஞ்சிகைகளையும், கொண்டுள்ளது. இந்த நூலகத்திலுள்ள மொத்த நூல்களின் எண்ணிக்கை 612,000க்கும் அதிகம் ஆகும்.
# எவ்வொரா பொது நூலகம்

## வெளியிணைப்புகள்

- எவ்வொரா பொதுநூலக இணையத்தளம்
# துவாதச உபசாரங்கள்

**துவாதச உபசாரங்கள்** என்பவை இந்துக் கடவுள்களுக்கு செய்யப்படும் பன்னிரெண்டு வகையான உபசாரங்களைக் குறிப்பதாகும். இவை பதினாறு வகையான உபசாரமுறையான சோடச உபசாரத்திலிருந்து ஆஸனம் (இ௫க்கை) ஸ்வாகதம் (வரவேற்றல்) வஸ்த்ரம் (ஆடை) பூஷா (அணிகள்) ஆகியவை நீங்களாக உள்ள பன்னிரு உபசாரங்களாகும். இவ்வுபசார முறையானது த்வாதச உபசாரா எனவும் அழைக்கப்படுகிறது.
# அட்ட திரிம்சத் உபசாரங்கள்

**அட்ட திரிம்சத் உபசாரங்கள்** என்பவை இந்து சமயக் கடவுளுக்கு செய்யப்படும் முப்பத்து எட்டு உபசார முறைகளைக் குறிப்பதாகும். இவ்வுபசார முறையானது அஷ்ட த்ரிம்சத் உபசாரா என்றும் அழைக்கப்படுகிறது.  
1. ஆஸனம்
1. ஆவாஹனம்
1. உபஸ்த்திதி
1. ஸாந்நித்யம்
1. ஆபிமுக்யம்
1. ஸ்த்திரீக்ருதி
1. ப்ரஸாதனம்
1. அர்க்க்யம்
1. பாத்யம்
1. புநராசமனம்
1. மதுபர்க்கம்
1. உபஸ்த்ரம்
1. ஸ்நானம்
1. நீராஜனம்
1. வஸ்த்ரம்
1. ஆசமனம்
1. உபவீதம்
1. புநராசமசம்
1. பூஷ்ணம்
1. தர்ப்பணாவலோகனம்
1. கந்தம்
1. புஷ்பம்
1. தூபம்
1. தீபம்
1. நைவேத்யம்
1. பானீயம்
1. ஆசமனம்
1. ஹஸ்தாவாஸம்
1. தாம்பூலம்
1. அனுலேபம்
1. புஷ்பாஜ்ஜலி
1. கீதம்
1. வாத்யம்
1. ந்ருத்யம்
1. ஸதுதி
1. ப்ரதக்ஷிணம்
1. புஷ்பாஞ்ஜ்லி
1. நமஸ்காரம்
# குவியாடி

**குவியாடி**.எந்த வளவளப்பான பரப்பு தம்மில் விழும் ஒளிக்கதிர்களை திருப்பவல்லதோ அப்பரப்பு **ஆடி** எனப்படும்.ஆடிகள், **சமதள ஆடி,குவியாடி,குழியாடி** என மூன்று வகைப்படும்.ஒளித்திருப்பம் அல்லது ஒளி எதிரொளிப்பு குவிந்த பரப்பில் ஏற்படுமானால் அது **குவியாடி** எனப்படும்.மாறாக ஒளித்திருப்பம் குழிந்த பரப்பில் தோன்றுமானால் அது **குழியாடி** எனப்படும்.குழியாடிகளும்,குவியாடிகளும் ஒரு கோளத்தின் ஒரு பகுதியாக இருப்பதால் இவ்வகை ஆடிகள் **கோளவாடிகள்** எனவும்படும்.சமதளத்தில் ஒளிதிருப்பம் ஏற்படும் போது அது சமதள ஆடியாகும்.  
சமதளாடி சாதாரண முகம் பார்க்கும் கண்ணாடியாகும்.பேருந்து போன்ற வாகனங்களில் பின்னால் வரும் வண்டிகளைக் காட்ட குவியாடி பயன்படுகிறது.குழியாடி உரு பெருக்கம் தேவைப்படும் இடங்களில் பயன்படுகிறது.
# இராஜா மெலேவார் ஆசிரியர் பயிற்சிக் கழகம்

**இராஜா மெலேவார் ஆசிரியர் பயிற்சிக் கழகம்** ஆரம்பப் பள்ளி ஆசிரியர்களுக்கு சிறப்பு பயிற்சி வழங்க 1957-ஆம் ஆண்டு துவங்கப்பட்டது. இராஜா மெலேவார் ஆசிரியர் பயிற்சிக் கழகத்தை அன்றாட பயிற்சி நிலையம் (DTC SEREMBAN- Daily Teacher Center) என்றும் அழைப்பார்கள். ஆரம்ப காலத்தில், இப்பயிற்சி நிலையத்தில் இரு ஆங்கில துறையைச் சார்ந்த பயிற்சி ஆசிரியர்களுக்கும் சீன துறையைச் சார்ந்த பயிற்சி ஆசிரியர்களுக்கும் மட்டுமே ஆசிரியர் பயிற்சி வழங்கப்பட்டது. பிறகு, 1974-இல் DTC SEREMBAN இராஜா மெலேவார் ஆசிரியர் பயிற்சிக் கல்லூரி என்று பெயர் மாற்றம் பெற்றது. இப்பெயர் "Yam Tuan Seri Menanti" அவரின் பெயரை முன்னிட்டு நிறுவப்பட்டது. 1974-இல் இக்கல்லூரியில் பயிற்சி ஆசிரியர்களின் எண்ணிக்கை 192-வும் விரிவுரையாளர்களின் எண்ணிக்கை 5-ஆகவும் உயர்ந்தது. திரு அ. பாலசந்திரன் அவர்கள் இராஜா மெலேவார் ஆசிரியர் பயிற்சிக் கல்லூரியின் முதல் முதல்வராக நியமிக்கப்பட்டார். 20 கோடி செலவில் 24 hektar- நிலப் பரப்பளவில் புதிதாகக் கட்டப்பட்ட இக்கல்லூரி 31 ஜனவரி 1990-இல் இயங்க ஆரம்பித்தது. அப்பொழுது Puan Hajah Putri Kamariah binti Megat Ramli அவர்கள் கல்லூரியின் இயக்குநராக நியமிக்கப்பட்டார். அதைத் தொடர்ந்து Encik Haji Elias bin Mohammad Hanafiah அவர்கள் துணை இயக்குநராக நியமிக்கப்பட்டார். 2006-ஆம் ஆண்டில் இக்கல்லூரி இராஜா மெலேவார் ஆசிரியர் பயிற்சிக் கழகம் என பெயர் மாற்றம் பெற்றது. இப்பொழுது Tuan Musa bin Abdullah அவர்கள் கல்லூரியின் இயக்குநராக பணிப்புரிகிறார். அதைத் தொடர்ந்து Dr Mahender Sigh bin Nahar Sigh அவர்கள் துணை இயக்குநராக பணிப்புரிகிறார்.
# இயேசுவைக் கோவிலில் அர்ப்பணித்தல்

**இயேசுவைக் கோவிலில் அர்ப்பணித்தல்** அல்லது அதிகாரப்பூர்வமாக **ஆண்டவரைக் காணிக்கையாக அர்ப்பணித்தல் - விழா** என்பது விவிலியத்தில் குழந்தை இயேசுவை அதன் பெற்றோர் யோசேப்பும் மரியாவும் எருசலேமில் இருந்த கோவிலில் மோசேயின் சட்டப்படி ஆண்டவருக்கு அர்ப்பணித்த நிகழ்வினைக்குறிக்கும். இது 2 பெப்ரவரி அன்று ஆண்டு தோறும் விழாவாக கொண்டாடப்படுகின்றது. கிழக்கு மரபுவழி திருச்சபையில் உள்ள 12 பெருவிழாக்களில் இதுவும் ஒன்று.  
பல பாரம்பரியங்களில் இவ்விழா *கேன்டில்மஸ்* (Candlemas) என அழைக்கப்படுகின்றது. இவ்விழா திருப்பலிக்கு முன்பு எறியும் திரிகளோடு பவணியாக ஆலயத்துக்கு மக்கள் வருவர். ஆகவே இப்பெயர் வழங்கலாயிற்று. பல கிறித்தவ திருச்சபைகளில் இவ்விழா 40 நாட்கள் கொண்டாடப்படும் கிறித்துமசுக் காலத்தினை நிறைவு பெறச்செய்கின்றது. இங்கிலாந்து திருச்சபையில் இவ்விழா 2 பெப்ரவரி அல்லது 28 ஜனவரி முதல் 3 பெப்ரவரி வரை இடையில் வரும் ஞாயிறன்று கொண்டாடப்படும். .  
கத்தோலிக்க திருச்சபையில், இயேசுவைக் கோவிலில் அர்ப்பணித்த நிகழ்வு செபமாலையின் மகிழ்ச்சி மறைபொருள்களின் நான்காம் மறைபொருள் ஆகும்.
# எம். மகேந்திரன் (எவரெஸ்ட் மலையேறியவர்)

டத்தோ **எம். மகேந்திரன்** மலேசியா நாட்டைச் சார்ந்தவர். எவரெசுட்டு மலையேறிய முதல் மலேசியர் மற்றும் முதல் தமிழர்.. இவர் 23 மே 1997 அன்று காலை 11:55 மணிக்கு எவரெசுட்டு மலையுச்சியை அடைந்தார். இவருடைய குழுவிலிருந்த என். மோகண்தாஸ், இவரைத்தொடர்ந்து மதியம் 12:05 மணிக்கு எவரெசுட்டு மலையுச்சியை அடைந்தார்.  
2010 ஆம் ஆண்டு எம். மகேந்திரனுக்கு பினாங்கு மாநில அரசு விருது வழங்கி கவுரவித்தது.
# நாக பஞ்சமி

**நாக பஞ்சமி** (தேவநாகரி:नाग पंचमी) என்பது இந்து வழிபாட்டு முறையில் ஒரு பிரிவான நாக வழிபாட்டில் போற்றுதற்குரிய நாளாகும். இந்நாளில் நாக தோசம் நீங்கவும், தங்களின் சந்ததிகளுக்கு அந்தத் தோசம் பாதிக்காமல் இருக்கவும் நாக வழிபாடு செய்கின்றார்கள். ஆவணி மாதத்தில் வருகின்ற பஞ்சமி திதியை நாகப் பஞ்சமி என்று அழைக்கின்றனர்.  
ஒரு பெண் பாம்பினால் இறந்த தன் அண்ணன்களை இறை அருளாலால் உயிர் பெற வைத்த நாள் என்பதால் இந்நாளில் பூசை செய்தால், கணவனுக்கும், சகோதரர்களுக்கும் ஆயுள் அதிகரிக்கும் என்ற நம்பிக்கை நிலவுகிறது.
# நாக பஞ்சமி

## தொன்மம்

ஒரு கிராமத்தில் ஒரு பெண் தன்னுடைய ஏழு அண்ணன்மார்களுடன் வசித்துவந்தாள். வயல் வேலை செய்யும் அவர்களுக்கு உணவு எடுத்துச் செல்லுதல் இவள் வழக்கம். அவ்வாறு செல்லும் போது ,ஒரு நாள் கருடனொன்று பாம்பினைக் கால்களால் பிடித்துத் தூக்கிக் கொண்டு போனது. அந்தக் கழுகு பாம்பினை இறுகப்பிடித்திருந்ததால், அதிக வலியில் பாம்பு விசத்தினைக் கக்கியது. அவ்விசம் தங்கை எடுத்துச் செல்லும் உணவுப் பொருளில் விழுந்தது. அதை உண்ட ஏழு அண்ணன்மார்களும் இறந்தார்கள். அவள் அப்பா அம்மா என்று அழைத்ததும், அங்கு வந்த சிவபெருமான் பார்வதி தம்பதியினர், நடந்ததை விளக்கி நாகப் பஞ்சமி விருதத்தினை இருக்கும்படி கோரினார்கள். அந்தப் பெண்ணும் விரதமிருந்து ஏழு அண்ணன்களையும் உயிர்பிக்கக் காரணமாக இருந்தாள்.
# நாக பஞ்சமி

## நாகபஞ்சமி கதை

ஐஞ்சிறுகாப்பியங்களில் ஒன்றான நாககுமார காவியம் என்பதை நாகபஞ்சமி கதை என்று அழைக்கின்றனர். இந்த நூலின் ஆசிரியர் பெயர் தெரியவில்லை. இந்நூல் ஐந்து சருக்கங்களையும், 170 பாடல்களையும் கொண்டதாகும்.
# நாக பஞ்சமி

## இதனையும் காண்க

- நாகர்கள்
- நாக வழிபாடு
# சங்கபாலன்

சங்கபாலன் என்பவர் நவ நாகங்களில் ஒருவராவார். இவர் காசிபர் முனிவரின் தர்மபத்தினிகளில் ஒருவளான கத்துருவிற்கு பிறந்த முதல் ஒன்பது நாகங்களில் ஒருவர். காஞ்சிக்கு வேதாந்த தேசிகர் சென்ற பொழுது பாம்பாட்டி ஒருவர் தேசிகர்மீது கொடிய பாம்புகளை ஏவினார். அவற்றில் சங்கபாலனைத் தவிற மற்ற அனைத்து பாம்புகளும் அவருக்கு அடங்கின. சங்கபாலனை கருட தண்டகம் பாடி
, கருடன் சங்கபாலனை தூக்கி சென்றார்.
# குளிகன்

**குளிகன்** என்பவர் இந்து சமய தொன்மவியலின் அடிப்படையில் குளிகை என்ற காலத்தின் அதிபதியாவார். இவர் சனீசுவரன் - தவ்வை தம்பதிளின் மகனாவார். இவரை மாந்தி என்றும், மாந்தன் என்றும் அழைக்கின்றனர். எருமைத் தலையும் மனித உடலும் கொண்டவராக இருக்கிறார். பல்லவர்கள் காலத்தில் தவ்வையை வழிபடும் வழக்கம் இருந்துள்ளது. அவர்களின் காலத்தில் புதுப்பிக்கப்பட்ட, புதிதாக கட்டப்பட்ட கோயில்களில் தவ்வை சிலையுடன் மாந்தனையும் வைத்து வழிபாடு செய்துள்ளனர். பெரும்பாலும் தன்னுடைய தாயான தவ்வை மற்றும் சகோதரி மாதி அவர்களுடன் ஒரே கல்லினால் ஆன சிலையில் உள்ளார். தற்போது இவரை வழிபடும் வழமை குறைந்து காணப்படுகிறது.
# குளிகன்

## குளிகன் உதய நேரம்

இராசி மண்டலத்தில் பூமிக்கு நேராகத் தினமும் பகல் இரவு நேரங்களில் குறிப்பிட்ட நேரத்தில் குளிகன் தோன்றி மறைந்து விடுவான். இவன் ஒவ்வொரு நாளும் உதயம் நான்கு நாழிகை முன்னதாக வருவான்.  
| கிழமைகள் | பகல் பொழுது உதயத்திற்கு மேல் (நாழிகை) | இரவுப் பொழுது அஸ்தமனத்திற்கு மேல் (நாழிகை) |  |
| --- | --- | --- | --- |
| ஞாயிறு | 26 நாழிகை | 10 நாழிகை |  |
| திங்கள் | 22 நாழிகை | 6 நாழிகை |  |
| செவ்வாய் | 18 நாழிகை | 2 நாழிகை |  |
| புதன் | 14 நாழிகை | 26 நாழிகை |  |
| வியாழன் | 10 நாழிகை | 22 நாழிகை |  |
| வெள்ளி | 6 நாழிகை | 18 நாழிகை |  |
| சனி | 2 நாழிகை | 14 நாழிகை | } |
# குளிகன்

## குளிகனின் குணம்

குளிகை காலத்தில் செய்யப்படுகிற காரியங்கள் தொடர்ந்து நடைபெறும் என்பது இந்து சமய மக்களின் நம்பிக்கையாகும். அதனால் நற்காரியங்களையும், சுபகாரியங்களையும் மட்டுமே இந்தக் காலத்தில் செய்கின்றார்கள்.
# குளிகன்

## குளிகை காலம்

குளிகனுக்கு உகந்த காலமான குளிகை காலத்தினை இந்து சமய சோதிடம் வரையறை செய்துள்ளது. இதன்படி பகல் மற்றும் இரவு என இருவேளைகளிலும் குளிகை காலம் வருகிறது.  
| கிழமைகள் | பகல் பொழுது | இரவுப் பொழுது |  |
| --- | --- | --- | --- |
| ஞாயிறு | 03.00 - 04.30 | 09.00 - 10.30 |  |
| திங்கள் | 01.30 - 03.00 | 07.30 - 09.00 |  |
| செவ்வாய் | 12.00 - 01.30 | 06-00 - 07.30 |  |
| புதன் | 10.30 - 12.00 | 03.00 - 04.30 |  |
| வியாழன் | 09.00 - 10.30 | 01.30 - 03.00 |  |
| வெள்ளி | 07.30 - 09.00 | 12.00 - 01.30 |  |
| சனி | 06.00 - 07.30 | 10.30 - 12.00 | } |
# குளிகன்

## குளிகன் வழிபாடு

குளிகனை சனிக்கிழமைகளில் வணங்கலாம். சனீசுவரனை வணங்கும் போது குளிகனை சேர்த்து வணங்கலாம்.
# குளிகன்

## குளிகன் வழிபாடு

### காயத்திரி மந்திரம்

மந்தாத்மஜாய வித்மஹே ரக்த நேத்ராய தீமஹி.
தந்நோ குளிக: பிரசோதயாத்
# குளிகன்

## குளிகன் வழிபாடு

### பீஜாட்சர மந்திரம்

கும் குளிகாயநம
# குளிகன்

## நவநாகம்

குளிகன் என்பவர் நவநாகங்களில் ஒருவராவார். இவர் மாந்தி என்றும் அறியப்படுகிறார். இவர் காசிபர்-கத்ரு தம்பதியரின் ஒன்பது மகன்களில் ஒருவர் என்றும், சனிபகவானுடைய மகன் என்றும் இருவேறு கருத்துகள் நிலவுகின்றன.
# விக்கிப்பீடியா:விக்கிப்பீடியர்களின் மலரும் நினைவுகள்

விக்கிப்பீடியர்கள் கட்டுரையைத் தொடங்கும் போதோ அல்லது முன்பு தொடங்கப்பட்ட கட்டுரையில் பங்களிப்புகள் செய்யும் போதோ கட்டுரையுடன் தொடர்புடைய அவர்களுடைய கடந்த கால செயல்பாடுகள் சில நினைவுக்கு வருவதுண்டு. சில கட்டுரைகளின் உரையாடல் பக்கங்களில் அந்த நினைவுத் தகவல்களை பதிவேற்றம் செய்வதுண்டு. அப்படி பதிவேற்றம் பெற்ற தகவல்களில் சில சுவையானதாக இருப்பதுண்டு. அந்த சுவையான **மலரும் நினைவுகள்** பக்கங்களுக்கு இணைப்புகளைத் தரும் பக்கம் இது.
# விக்கிப்பீடியா:விக்கிப்பீடியர்களின் மலரும் நினைவுகள்

## தேனி.மு.சுப்பிரமணி

- சிறு வயதில் காக்கா குஞ்சு விளையாட்டில் தேனீக்களிடம் கொட்டு வாங்கி அவதிப்பட்ட அனுபவத்தினை இப்பக்கத்தில் குறிப்பிட்டுள்ளார்.  
- கோடை விடுமுறையில் காலையில் ஆற்றுக்குப் போய் மாலையில் வீடு திரும்பி அம்மாவிடம் அடி வாங்கிய நிகழ்வினை இப்பக்கத்தில் குறிப்பிட்டுள்ளார்.  
- நடிகர் வையாபுரி தன்னுடன் படித்ததாக நண்பர்கள் கூறினாலும் தனக்கு ஞாபகமில்லை என இப்பக்கத்தில் குறிப்பிட்டுள்ளார்.  
- பெண்களுக்கு மட்டுமான ஔவையார் வழிபாட்டிற்காகத் தயாரிக்கப்படும் உப்பில்லாக் கொழுக்கட்டை ஆண்களுக்கு மறுக்கப்பட்டு வந்த சூழ்நிலையில் அதைச் சகோதரியிடம் மிரட்டி வாங்கிச் சாப்பிட்டு விட்டுப் பின் அம்மாவிடம் திட்டு வாங்கிய நிகழ்வினை இப்பக்கத்தில் குறிப்பிட்டுள்ளார்.  
- சிறு வயதில் குருவி வேட்டைக்குப் போனதுடன், ஓணானைப் பிடித்து அதைச் சித்திரவதைப்படுத்திய நிகழ்வுகளை இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## செல்வா

- கம்பஞ்சோறும் கம்பங்கஞ்சியும் சிறிதளவே உண்டாலும் நெடுநேரம் பசியைக் கட்டும் பண்பு கொண்டது என்கிற தன் அனுபவத்தை இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## மா. செல்வசிவகுருநாதன்

- பெண்களுக்கு மட்டுமான ஔவையார் வழிபாட்டிற்காகத் தயாரிக்கப்படும் கொழுக்கட்டையினை சகோதரிகள் பெருமிதத்துடன் மறைத்து உண்பதையும், மகனைச் சமாதானப்படுத்த அம்மா காலையில் 'விநாயகர் கொழுக்கட்டை' ( பூரணக் கொழுக்கட்டை) செய்து தந்த நிகழ்வினையும் இப்பக்கத்தில் குறிப்பிட்டுள்ளார்.
- தனது பெயர் நீளமாக இருப்பதால் தனக்கு எப்போதும் தொல்லைதான் என்றும், பல இடங்களில் தன்னுடைய பெயரைப் பயன்படுத்தும் போது பெயரிலுள்ள “சிவ” எனும் எழுத்துக்களை விட்டுவிடுகிறார்கள் என்றும் இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## இரவி

- தனது அப்பாவுடன் இல. செ. கந்தசாமி அவர்களுடைய கூட்டங்களுக்குச் சென்று வந்த நினைவுகளையும், அவரைப் பற்றிய நினைவுகளுடன் கட்டுரை தொடங்கியது குறித்தும் இப்பக்கத்தில் குறிப்பிட்டுள்ளார்.  
- பத்து வயது வரை நகரத்தில் இருந்து விட்டுத் தீபாவளிக்குக் கிராமத்துக்குச் சென்ற போது, அப்பத்தாவிடம் (பாட்டியிடம்) தீபாவளிக்குச் சிறப்பு இனிப்பு என்ன என்று கேட்ட போது அவர் இட்லியை இனிப்பு என்று சொன்னதை நினைவு கூர்ந்து இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## மரு. பெ. கார்த்திகேயன்

- சிறு வயதில் கொடிக்கால் புளி மரத்தில் ஏறிப் பொன் வண்டு எனப்படும் ஒரு வண்டைப் பிடித்து வந்து அதைக் காலித் தீப்பெட்டிக்குள் போட்டு வளர்த்த நினைவுகளை இப்பக்கத்தில் குறிப்பிட்டுள்ளார்.
- தனது தாயார் சிறுவயதில் தனக்குத் தாவரப் பெயர்களைச் சொல்லித் தந்த நினைவுகளை இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## சுந்தர்

- சிறு வயதில் புழுவிலிருந்து பட்டாம்பூச்சிகள் வளர்த்த தனது அனுபவத்தை இப்பக்கத்தில் குறிப்பிட்டுள்ளார்.
- தனக்கு சீம்பால் சாப்பிடுவதில் அதிக ஆசை என்றும், தாத்தா/பாட்டியைப் பார்க்க எட்டயபுரம் செல்லும் போதெல்லாம் மாட்டுத் தொழுவத்துக்குச் சென்று, அதில் ஏதாவதொரு பசு சினையாக இருந்தால் தனக்கு சீம்பால் கிடைக்கும் என்கிற ஆவலும் ஏற்படும் என்று இப்பக்கத்தில் குறிப்பிட்டுள்ளார்.
- தன்னுடைய பாட்டி குண்டாச்சட்டி எனும் ஏனம் (பாத்திரம்) குறித்துக் கூறியதை இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## இ.பு.ஞானப்பிரகாசன்

- சிறு வயதிலிருந்து குழந்தை எழுத்தாளர் வாண்டு மாமாவின் விசிறியாக இருந்ததையும், அவருடைய நூல்களை இன்னும் பாதுகாத்து வருவதையும் இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## வத்சன்

- பள்ளியில் தமிழ் பயிலாததால் எனக்கு இலக்கணங்கள்,முறையான எழுத்துமுறை இதெல்லாம் தெரியாது. ஒற்றெழுத்து என்றால் என்ன என்பது இப்பொழுது தான் தெரிகிறது என்று தனது நிலையை இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## செங்கைப் பொதுவன்

- செங்காட்டுப்பட்டி எனும் ஊரில் இளமைக் காலத்தில் எருதுகளை ஏரில் பூட்டி உழுத நிகழ்வை இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## ச.அ.சூர்ய பிரகாஷ்

- தான் தமிழிலக்கணத்தை இன்றும் மறவாமலிருப்பதற்குப் பன்னிரண்டாம் வகுப்பில் தமிழ்ப் பாடமெடுத்த ஆசிரியர்தான் காரணம் என்று இப்பக்கத்தில் குறிப்பிட்டுள்ளார்.
- தமிழக நாட்டுப்புறக் கதைகளில் வரும் ஒரு கோமாளிக் கதை மாந்தனான “திருவாத்தான்” எனும் பெயரைப் பயன்படுத்தித் தனது தந்தை திட்டியதை நினைவுப்படுத்தி இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## இ.மயூரநாதன்

- தன்னுடைய சிறு வயதில், யாழ்ப்பாணத்தில் தமிழ் அரிச்சுவடி எழுதப் பழகியது மணல் தொட்டியில்தான் என்று இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## உமாபதி

- சிறு வயதில் பாடசாலையில் ஆங்கிலப் பாடத்தில் ரயர் என்பதை tire என்று எழுதியதைப் பிழை என்று கூறி தன்னுடைய புள்ளிகளைக் குறைத்ததாக இப்பக்கத்தில் குறிப்பிட்டுள்ளார்.
# விக்கிப்பீடியா:விக்கிப்பீடியர்களின் மலரும் நினைவுகள்

## சந்திரவதனா

- மூலவருத்தம் நோய் கற்றாழையைக் குறிப்பிட்ட முறையில் உண்பதனால் மூன்றே மாதத்தில் குணப்படுத்தப்படும் என்பதைத் தனது சின்ன வயதிலேயே தனது பூட்டப்பா மூலம் அறிந்து கொண்டதாக இப்பக்கத்தில் குறிப்பிட்டுள்ளார்.
# அட்டாங்க நமசுகாரம்

**அஷ்டாங்க நமஸ்காரம்** என்பது இந்து சமய வழிபாட்டில் ஆண்களுக்கு உரித்தான இறை வணக்கமாகும். இம்முறைப்படி ஆணின் எட்டு உடற்பாகங்களும் தரையில் படும்படியாக இறைவனை வணங்குகிறார்கள். தலை, முகம், இரண்டு தோள்பட்டைகள், உடல், இரண்டு முழங்கால்கள் மற்றும் பாத நுனி ஆகியவை அந்த உடல்பாகங்களாகும்.
# அட்டாங்க நமசுகாரம்

## தமிழ் இலக்கியங்களில்

அட்டாங்க நமசுகாரத்தினை சைவ நூலான பெரியபுராணத்தில் சேக்கிழார் குறிப்பிட்டுள்ளார்.
# அட்டாங்க நமசுகாரம்

## இவற்றையும் காண்க

- பஞ்சாங்க நமசுகாரம்
# திசை ஒவ்வா செயல்முறை

**திசை ஒவ்வா செயல்முறை** என்பது ஒரு மீளக்கூடிய வெப்பவியக்கவியல் செயல்முறை அது பின்வரும் தொடர்பை வெளிப்படுத்தும்:  
:<math>p V^{\,n} = C</math>  
இங்கு *p* என்பது அமுக்கம், *V* கனவளவு, **திசை ஒவ்வா சுட்டெண்** *n* என்பது யாதேனும் ஒரு மெய்யெண், *C* என்பது ஒரு மாறிலி. இந்தச் சமன்பாடானது சில வெப்பவியக்கவியல் தொகுதிகளின் செயல்முறைகளைத் துல்லியமாக விளக்கப் பயன்படுகிறது, குறிப்பாக வளிமத்தின் (சில சந்தர்ப்பங்களில் திரவம், திண்மங்களின்) நெருக்குகையை அல்லது விரிவை விளக்கப் பயன்படுகிறது.
# திசை ஒவ்வா செயல்முறை

## செல்லுபடியாகுமை

செயல்முறையினை பகுதிநிலைச் செயல்முறை எனவும் <math>n</math> ஆனது சுழியமாகவோ முடிவிலியாகவோ இல்லாத நிலையில் தன்வெப்பக் கொள்ளளவுகளான <math>C_ p</math>, <math>C_V</math> ஆகியன மாறிலியாக இருக்குமெனவும் கொண்டால் இச்சமன்பாடு ஏற்புடையதாக இருக்கும்,(ஆனால் உண்மையில் <math>C_ p</math>, <math>C_V</math> ஆகியன வெப்பநிலையினதும் அமுக்கத்தினதும் சார்புகள், எனினும் சிறிய வெப்பநிலை மாற்றத்திற்கு மாறிலியாக இருக்கும்).
# திசை ஒவ்வா செயல்முறை

## இலட்சிய செயல்முறைகளுக்கான தொடர்பு

சில குறித்த திசை ஒவ்வா சுட்டெண்களுக்கு செயல்முறையானது மற்றைய பொதுவான செயல்முறைகளை ஒத்ததாக இருக்கும். சில திசை ஒவ்வா சுட்டெண் மதிப்புக்களின் மாற்றத்தின் விளைவுகள்.  
**திசை ஒவ்வா சுட்டெண் <math>n</math> இன் மாறுகை**  
| <math>n<0</math> | இது அன்றாட அமைப்புகளிற்கு பொருந்தாவிட்டாலும் மறை அடுக்கானது வெப்ப இடைவினை ஆதிக்கஞ் செலுத்தாத வானியற்பியலில் வரும் பிளாசுமாக்களின் செயல்முறை போன்ற சில சிறப்புச் சந்தர்ப்பங்களில் பொருளுடையதாக இருக்கிறது. |  |
| --- | --- | --- |
| <math>n=0</math> | <math>pV^0 = p</math>
(மாறிலி) | சம அழுத்தச் செயல்முறைக்குச் சமனானது |
| <math>n=1</math> | <math>pV = NkT</math>
(மாறிலி) | சமவெப்பச் செயல்முறைக்குச் சமனானது |
| <math>1<n<\gamma</math> | உள் எரி பொறியில் நிகழும் விரிவடைதல் செயல்முறை அல்லது குளிராக்கலின் போது நிகழும் ஆவியமுக்கல் செயல்முறை, மையவிலக்கு அமுக்கியினூடாக வளிமத்தைச் செலுத்தி நெருக்கல் போன்ற திசை ஒவ்வாச் செயல்முறை இங்கு அமுக்கியிலிருந்தான வெப்பவிழப்பு நெருக்கல் செயல்முறையின் போது வளிமத்திற்கு வழங்கப்படும் வெப்பத்தை விடக் கூடியதாக இருத்தல் வேண்டும். |  |
| <math>n=\gamma</math> | <math>\gamma=</math><math>\frac{C_p}{C_V}</math> எனபது வெப்பஞ்சேரா சுட்டெண், வெப்பஞ்சேரா செயல்முறையாகிறது. |  |
| <math>\gamma<n<\infty</math> | பொதுவாக திசையொவ்வா சுட்டெண்ணானது மையவிலக்கு அமுக்கிக்கூடாக வளிமத்தைச் செலுத்தல் போன்ற திசையொவ்வா செயல்முறைகளில் வெப்பஞ்சேரா சுட்டெண் (காமா) இனை விட உயர்வானதாக இருக்கும். மையநீக்கு அமுக்குகையின் திறனின்மை, வளிமத்தினுள் சேர்க்கப்பட்ட வெப்பத்தினை விட வளிமத்தால் சூழலிற்கு இழக்கப்பட்ட வெப்பம் அதிகமாயிருக்கும். |  |
| <math>n=\ infty</math> | மாறாக் கனவளவு செயல்முறைக்குச் சமனானது | } |
# சுவாபியா

**சுவாபியா** (; ) என்பது இடாய்ச்சுலாந்தின் தென்மேற்கில் உள்ள ஒரு பகுதி. இது வரலாறு, பண்பாடு, மொழி அடிப்படையில் தனித்துவம் வாய்ந்தது. இன்றைய இடாய்ச்சுலாந்தின் பாடன்-வுயர்ட்டம்பெர்கு, பவேரியா மாநிலத்தின் சில பகுதிகள் பண்டைய சுவாபியாவின் பகுதிகளாகும்.  
மேலும் சுவாபியா கி.பி 1550இல் இருந்து பண்டைய ரோமப் பேரரசு கி.பி. 1806 இல் கலைக்கப்படும் வரை அதன் பத்து உயர்அதிகாரம் கொண்ட வட்டங்களுள் ஒன்றாக இருந்தது.
# சுவாபியா

## புகழ்பெற்ற சுவாபியர்கள்

- காட்லீபு தைம்லர்
- ஆல்பர்ட்டு ஐன்ஸ்டீன்
- ருடோல்ப் டீசல்
- யோகன்னஸ் கெப்ளர்
- பிரீடரிக் ஷெல்லிங்
# மாபூதனார் பாட்டியல்

**மாபூதனார் பாட்டியல்** என்னும் பாட்டியல் நூல் 9 ஆம் நூற்றாண்டில் தோன்றியது என்பது மு. அருணாசலம் கணிப்பு. நவநீதப் பாட்டியல் நூலுக்கு எழுதப்பட்டுள்ள உரையில் இந்த நூலைப்பற்றிய குறிப்பு உள்ளது. இந்த நூலில் இனவியல் பகுதி 5 பிரிவுகளாக உள்ளது என்பதையும், மங்கல வெள்ளை, தாண்டகம் ஆகிய சிற்றிலக்கியங்களுக்கு இந்நூல் கூறும் விதிகளையும் நவநீதப் பாட்டியல் உரை குறிப்பிடுகிறது.
# மாமூலர் பாட்டியல்

**மாமூலர் பாட்டியல்** என்னும் பாட்டியல் நூல் 9 ஆம் நூற்றாண்டில் தோன்றியது. நவநீதப் பாட்டியல் உரையில் இந்த 'மாமூலனார் பாட்டியல்' இலக்கண விதிமுறைகளைக் கூறும் 10 நூற்பாக்கள் மேற்கோள்களாகத் மரப்பட்டுள்ளன. மாமூலனார் சங்ககாலப் புலவர்களில் ஒருவர். இவரது பெயரைக் கொண்ட 9 ஆம் நூற்றாண்டுப் புலவர் இந்தப் பாட்டியல் புலவர்.
# வார்ப்புரு:PhylomapB

<noinclude>
# வார்ப்புரு:PhylomapB

## அறிவுறுத்தல்கள்

: இந்த வார்ப்புரு சிக்கலான இணையநிரல்களைத் தவிர்க்கவும், மிக எளிமையான முறையில், விக்கியின் மேற்குறிப்பிடப்பட்டுள்ள படப்பயன்களைப் பெறவும் உருவாக்கப்படுகிறது.
<code></code> (மேற்கண்ட படம் தோன்ற பயன்படுத்த வேண்டிய வார்ப்புருவின் பெயர்)
:முழுமையான பலனுக்கு கீழ்கண்டவை உதவும்:
<code></code>
- **align** - இது நடுவிலும், இடப்பக்கமும் இப்படத்தைத் தோன்ற செய்யும்.
- **caption** - படவர்ணனை
- **size** - இயல்பிருப்பாக *450<small>படவணுக்கள்</small>* அமைக்கப்பட்டுள்ளது. எண்களுக்குப் பிறகு *px* என்று இருக்கிறதா என சரிபார்த்துக்கொள்ள வேண்டும்.at the end: <code></code> *px* என்பது, pixel என்ற சொல்லின் சுருக்கம் ஆகும். pixel என்றால் படவணு.
# வார்ப்புரு:PhylomapB

## செயல்படா இணைப்புகள்

இப்படத்தின் பின்புலமாக உகந்த நிரல்கள் இருப்பதால், பொருத்தமான கட்டுரைகள் உருவாக்கப்படும் வரை இணைப்பு ஏற்படாது. பொருத்தமில்லா கட்டுரை/கட்டுரைகள் இப்படத்தில் இருப்பின், அவைகளைப் பற்றி கலந்தாய்வு செய்து நீக்கவும்.
- எடுத்துக்காட்டாக,
:18செப்டம்பர்2009 தேதியன்று ஏற்படுத்தப்பட்ட, ஆங்கில விக்கிப்பீடியாவில் மாற்றங்கள் வருமாறு:-
1. Bacteroides-Cytophaga - பெயர் சரிசெய்யப்பட்டு, உரிய இணைப்பு ஏற்படுத்தப்பட்டது
1. Bacteroides - சரிசெய்யப்பட்டு, தனியிணைப்பு ஏற்படுத்தப்பட்டது
1. Cytophaga - தனியிணைப்பு ஏற்படுத்தப்பட்டது.  
</noinclude>
# உடுப்பி கிருஷ்ணர் கோயில்

**உடுப்பி கிருஷ்ணர் கோயில்** கர்நாடக மாநிலம் உடுப்பி எனும் நகரில் அமைந்துள்ளது. இத்தலத்தின் மூலவர் கிருஷ்ணர்.  
இக்கோயிலில் மத்வ புஷ்கரிணி எனும் தீர்த்தமுள்ளது. சந்திரக் கடவுள் தனது மனைவிகளான இருபத்து ஏழு நட்சத்திரங்களுடன் கிருஷ்ணரை வழிபட்ட தலம். இங்கு நாள்தோறும் அன்னதானம் அளிக்கின்றனர்.  
விஸ்வகர்மாவால் செய்யப்பட்டு துவாரகையில் கிருஷ்ணர் சிலையை மனைவி ருக்மணிதேவியால் வழிபடப்பட்டு துவாரகை கடலில் மூழ்கிய போது மூழ்கி பல ஆயிரம் ஆண்டுகள் கழித்து மத்வருக்குக் கிடைத்து, மத்வராலேயே பிரதிஷ்டை செய்யப்பட்ட **(பாலகிருஷ்ணர்)** குழந்தை கிருஷ்ணரின் திருவுருவமே உடுப்பி கிருஷ்ணரின் கோயிலில் உள்ளது.
# உடுப்பி கிருஷ்ணர் கோயில்

## தலபுராணம்

தட்சனின் சாபத்தால் தனது ஒளியையும் அழகையும் இழந்து வருந்திய சந்திரன், சிவபெருமானை நோக்கி உடுப்பியில் கடும் தவம் செய்து இழந்த ஒளியையும் அழகையும் திரும்பப் பெற்றார். அப்போது சந்திரன் நிர்மாணித்த திருக்குளம் ’சந்திர புஷ்கரணி’.
நட்சத்திரங்களின் அதிபதியான சந்திரன் தவம் புரிந்ததால் (உடு=சந்திரன்;பா=அதிபதி) உடுபா என்றும் பின்னர் அது மருவி உடுப்பி என்றும் ஆனது.
# உடுப்பி கிருஷ்ணர் கோயில்

## மடங்கள்

உடுப்பி கிருஷ்ணனுக்கு வழிபாடு செய்வதற்காக எட்டு சீடர்களைத் தேர்ந்தெடுத்து கணியூர் மடம், சோதே மடம், புதிகே மடம், அத்மார் மடம், பேஜாவர் மடம், பாலிமார் மடம், கிருஷ்ணாபுரம் மடம், சிரூர் மடம் என எட்டு மடங்களையும் நிர்மாணித்து ஒவ்வொரு மடமும் இரண்டு மாதங்கள் நிர்வகிக்க வேண்டும் என்ற நடைமுறையை மத்வர் ஏற்படுத்தினார்.
# உடுப்பி கிருஷ்ணர் கோயில்

## படங்கள்

### கனகதாசர்

முன்பு கனகதாசர் என்ற மகான் தாழ்த்தப்பட்டிருந்த குலத்தில் பிறந்திருந்ததால் உடுப்பி கோவிலில் நுழைய அனுமதிக்கப்படவில்லை. அவர் தினமும் உடுப்பி கிருஷ்ணனின் கருவறைக்குப் பின்னால் நின்று ஏகதாரி வீணை எனும் ஒரு கம்பி மட்டும் கொண்ட வாத்தியக் கருவியை மீட்டி வழிபட்டுவந்தார். ஒருநாள் கருவறையின் பின்பக்கச் சுவரின் கற்கள் தாமாகவே விழுந்து உடுப்பி கிருஷ்ணரும் பின்புறச்சுவர் நோக்கித் திரும்பி கனகதாசருக்கு காட்சியளித்தார்.
# உடுப்பி கிருஷ்ணர் கோயில்

## படங்கள்

### கனகதண்டி

கனகதாசர் கண்ணனை வழிபட வழிவகுத்த ஒன்பது துவாரங்கள் கொண்ட பால்கணி கனகதண்டி என அழைக்கப்படுகிறது. பக்தர்கள் அனைவரும் கனகதாசர் கிருஷ்ணரை தரிசித்த பால்கணி வழியாகவே மூலவரை தரிசனம் செய்யும் வழக்கமும் இந்நிகழ்வுக்குப் பின்னர் ஏற்பட்டது.
# உடுப்பி கிருஷ்ணர் கோயில்

## மேலும் பார்க்க

- மத்துவர்
- கனகதாசர்
- மகான் ஸ்ரீவாதிராஜர்
# சிறீரங்கப்பட்டணம் அரங்கநாதசுவாமி கோயில்

**ரங்கநாதர் கோயில்** (Ranganthaswamy temple) கர்நாடக மாநிலத்தின் மாண்டியா மாவட்டம், காவேரி ஆற்றங்கரையில் உள்ள ஸ்ரீரங்கப்பட்டணம் எனும் தீவில் அமைந்த இக்கோயில் பெருமாளுக்கு அர்பணிக்கப்பட்டது. இக்கோயிலின் மூலவர் ரங்கநாதர், தாயார் ரங்கநாயகி. இக்கோயிலின் தீர்த்தமாக காவிரியும், கடைபிடிக்கப்படும் ஆகமமாக பாஞ்சராத்ரமும் அமைந்துள்ளது.
# சிறீரங்கப்பட்டணம் அரங்கநாதசுவாமி கோயில்

## வரலாறு

மேலைக் கங்கர் குல அரச படைத்தலைவர் திருமலைய்யா என்பவரால், பொ.ஊ. 984இல் இக்கோயில் கட்டப்பட்டது. பொ.ஊ. 12ஆம் நூற்றாண்டில் ஹோய்சாள மன்னர் விஷ்ணுவர்தன் ஸ்ரீரங்கப்பட்டணம் தீவை இராமானுஜருக்கு தானமாக வழங்கினார்.
# சிறீரங்கப்பட்டணம் அரங்கநாதசுவாமி கோயில்

## கோயில்

கோயில் கர்ப்பகிரகத்தில், மகாலட்சுமி, பூமாதேவியுடன், ஆதிசேசன் மீது பகவான் விஷ்ணு பள்ளி கொண்ட பெருமாளாக காட்சியளிக்கிறார். மேலும் நரசிம்மர், கிருஷ்ணர், வெங்கடேஸ்வரர், அனுமான்,கருடன், பிரம்மா மற்றும் ஆழ்வார்களுக்கு தனித்தனி சன்னதிகள் உள்ளது.
# சிறீரங்கப்பட்டணம் அரங்கநாதசுவாமி கோயில்

## பஞ்சரங்க தலங்கள்

| கோவில் | அமைவிடம் |
| --- | --- |
| ரங்கநாதர் கோயில் | ஸ்ரீரங்கப்பட்டணம் |
| திருஅரங்கநாதசுவாமி திருக்கோவில் | திருவரங்கம் |
| சாரங்கபாணி திருக்கோவில் | கும்பகோணம் |
| கோவிலடி அப்பால ரெங்கநாதர் கோயில் | திருப்பேர் நகர் என்ற கோவிலடி (திருச்சி) |
| பரிமள ரங்கநாதபெருமாள் திருக்கோவில் | மயிலாடுதுறை |
# யோகநரசிம்மர் கோயில், தேவராயனதுர்கம்

**யோகநரசிம்மர் கோயில்** என்பது இந்தியாவின் கர்நாடக மாநிலத்தில் தும்கூருக்கு அருகில் உள்ள தேவராயனதுர்கம் மலை உச்சியில் அமைந்துள்ள ஒரு நரசிம்மர் கோயிலாகும். இதைச் சுற்றி மலைகளும், காடுகளும் சூழ்ந்துள்ளன. இந்த கோவில் நரசிம்மர் மற்றும் லட்சுமி கடவுளுக்காக அமைக்கபட்டுள்ளது. கோயிலுக்கு அருகில் கல்யாணி தீர்த்தக் குளம் உள்ளது. இக்கோயில் காலை 10 மணி முதல் மாலை 5 மணிவரை திறந்திருக்கும்.  
இந்த மலையின் அடிவாரத்தில் போக நரசிம்மருக்கு கோயில் உள்ளது. யோகநரசிம்மர் 1,204 மீட்டர் உயரமுள்ள குன்றின் உச்சியில் உள்ளது. இந்தக் குன்றின் உச்சியில் உள்ள கோயிலை அடைய 1000 படிக்கட்டுகள் ஏறிச் செல்லவேண்டும்.
# யோகநரசிம்மர் கோயில், தேவராயனதுர்கம்

## அமைப்பு

மலை உச்சியில் உள்ள நரசிம்மர் கோயில் முகப்பில் ஐந்து நிலைகள் கொண்ட இராச கோபுரம் திராவிடக் கட்டடக்கலையில் அமைக்கபட்டுள்ளது. இக்கோயிலின் வாயில் கிழக்கு நோக்கி அமைந்துள்ளது. கருவறையில் நரசிம்மர் தன் மடியில் இலட்சுமியை அமர்த்தியவாறு உள்ளார். இவர் உக்கிரமானவர் என்பதை காட்டும் விதமாக இந்த நசிம்மரின் மீசை மேல் நோக்கி அமைந்துள்ளது. இந்தக் கோயிலில் அனுமன், இராமானுசர், நம்மாழ்வார் ஆகியோருக்கு சிற்றாலயங்கள் உள்ளன.
# யோகநரசிம்மர் கோயில், தேவராயனதுர்கம்

## விழாக்கள்

இங்கு நரசிம்ம செயந்தி சிறப்பாக கொண்டாடப்படுகிறது. பங்குனி மாதம் முழுநிலவு நாளில் இங்கு தேரோட்டம் நடக்கிறது. தேர் புறப்படும் முன்னர் வானில் கருடன் மூன்றுமுறை சுற்றிவருவது காலம் காலமாக நடந்துவரும் ஒரு நிகழ்வு ஆகும். அவ்வாறு கருடன் சுற்றியபிறகே தேர் தன் நிலையிலிருந்து புறப்படும். அத்திருவிழாவின்போது *கருதபுதி* என்னும் பிரசாதம் வழங்க்கப்படுகிறது. அதை குழந்தைப் பேறு இல்லாத இணையர் வாங்கி உண்டால் குழந்தைப் பேறு உண்டாகும் என்ற நம்பிக்கை உள்ளது. இதனால் தேர்த்திருவிழாவின் போது குழந்தைப் பேறு இல்லாத இணையர் வந்து பிரசாதத்தை வாங்கி உண்கின்றனர்.
# எகிப்துக்குத் தப்பி ஓடிச் செல்லுதல்

(1304-06, Scrovegni Chapel, பதுவா, இத்தாலி)]]  
**எகிப்துக்குத் தப்பி ஓடிச் செல்லுதல்** என்பது விவிலியத்தின் மத்தேயு நற்செய்தி 2:13-23 முடிய விவரிக்கப்படும் ஒரு நிகழ்வாகும். இதில் ஞானிகள் குழந்தை இயேசுவை வணங்கிவிட்டு திரும்பிச் சென்றபின், யோசேப்புவும் அவர் மனைவி மரியாவும் குழந்தையாயிருந்த இயேசு கிறித்துவேடு எகிப்து நாட்டிக்கு தப்பி ஓடிச் சென்றனர். ஏனெனில் ஆண்டவருடைய தூதர் யோசேப்புக்குக் கனவில் தோன்றி குழந்தையை ஏரோது கொல்வதற்காகத் தேடப்போகிறான் என எச்சரித்தார். ஏரோது இறக்கும்வரை அவர்கள் அங்கேயே இருந்தார். இவ்வாறு, *எகிப்திலிருந்து என் மகனை அழைத்து வந்தேன்* என்று இறைவாக்கினர் வாயிலாக ஆண்டவர் உரைத்தது நிறைவேறியது என மத்தேயு நற்செய்தியாளர் குறிக்கின்றார்.  
; படத்தின் கிழ்பகுதியில் வேற்று இன தெய்வ சிலைகள் உடைவது சித்தரிக்கப்படுள்ளது (17ம் நூற்றாண்டு).]]  
இன்நிகழ்வுவைப்பற்றி பல செவிவழியாக பாரம்பரியக்கதைகளும் பல உள்ளன. குழந்தை இயேசு எகிப்துக்குள் நுழைந்த போது அங்கிருந்த வேற்று இன தெய்வ சிலைகள் உடைந்ததாகவும், குழந்தையாக நோயுற்றிருந்த இருந்த நல்ல கள்வனையும் அவரின் தாயையும் மரியா சந்தித்தது அடைக்களம் பெற்றதாகவும், குழந்தை இயேசு குளித்த நீநில் நல்ல கள்வனையும் குளிக்கச்செய்து அவரின் நோய் நீங்கியதாகவும் கதைகள் உள்ளன. மேலும் எகிப்துக்குப்போகும் வழியில் பலரை சந்தித்ததாகவும் கூறப்படுகின்றது. அவர்களுல் புனித அப்ரோடிசியுசு குறிப்பிடத்தக்கவர் ஆவார். ஆயினும் இவற்றிக்கு எவ்வித விவிலிய ஆதாரமும் இல்லை.  
இன்நிகழ்வே பொதுவாக இயேசுவின் பிறப்பை சித்தரிக்கும் கலை முறையின் இறுதிக்காட்சி ஆகும். மேலும், மரியா மற்றும் குழந்தை இயேசுவின் வாழ்வின் சித்தரிப்பில் மிக முக்கியமான கருப்பொருளாகவும் உள்ளது.
# இசுட்டீஃபான்- போல்ட்சுமான் விதி

**இசுட்டீஃபான்-போல்ட்சுமான் விதி** (*Stefan-Boltzmann law*, **ஸ்டீஃபான்-போல்ட்ஸ்மான் விதி**) என்பது, ஒரு கரும் பொருள், அலகு பரப்பிலிருந்து ஒரு வினாடியில் உமிழும் கதிர்வீச்சாற்றல் அப்பொருளின் தனி வெப்பநிலையின் நான்காம் மடிக்கு நேர் வீததில் இருக்கும் என்பதனை விளக்கும் விதியாகும். அதாவது  
:<math> E \propto T^4 </math> (அல்லது)
:<math> E = \sigma \times T^4 </math>  
இங்கு σ என்பது ஸ்டீஃபான்- போல்ட்ஸ்மான் மாறிலியாகும். இதன் மதிப்பு 5.6697*10<sup>−5</sup>எர்க்கு/செ.மீ <sup>2</sup>/ வினாடி ஆகும்.
# நாக தோசம்

**நாக தோசம்** என்பது இந்து சமய மக்களின் நம்பிக்கையின் அடிப்படையில் நாம் புணர்ஜென்மத்திலோ அல்லது நடப்பு காலத்திலோ தெறிந்தோ தெறியாமலோ நாகங்களுக்கு கேடு விளைவித்து அதனால் பெற்ற சாபமாகும். ஒருவரின் ஜாதகத்தில், இராகு மற்றும் கேதுவின் அமைவிடத்தைப் பொறுத்து **கால சர்ப்ப தோசம்** உள்ளாதா என்பதை அறியலாம். நாக தோசத்திற்கு ஆளானோர், திருக்காளாத்தி, திருநாகேசுவரம் போன்ற இடங்களில் உள்ள சிவன் கோயில்களுக்குச் சென்று நாக வழிபாடு செய்வர்.  
நாக தோசம் வலுவாய் இருக்கும் குழந்தைகளுக்கு நாகத்தின் வடிவில் மச்சம் இருக்குமெனவும், அந்த மச்சமிருக்கும் இடத்திற்கு தக்கவாறு பலன் கிடைக்கும் எனவும் நம்பிக்கையுள்ளது.
# நாக தோசம்

## நாகத்தோசம் அறிகுறிகள்

- பொதுவாக நாகத்தோசம் சாதகத்தில் பெற்றவர்களுக்கு பெரியளவில் ஏதும் பாதிப்பு இல்லை.
- ஆனால் கால சர்ப நாகத்தோசம் (Block Cobura) என்பது முன் ஜென்மத்திலோ அல்லது நடைமுறை காலத்திலோ நாம் தெறிந்தோ தெறியாமலோ நாகத்தின் உயிர் பலி வாங்கினால் அவர்களுக்கு ஆயுட்காலம் முழுவதுமான தீராத வயிறு வலி அல்லது இடுப்பு வலி சம்பந்தப்பட்ட நோய்கள் வரும் என்று அறிகுறிகள் உள்ளது.
- மேலும் இந்த கடுமையான கால சர்ப நாகத்தோசம் உள்ளவர்கள் சாதகத்தில் அதே நாகத்தோசம் பெற்றவர்களை திருமணம் செய்ய வேண்டும்.
- அவ்வாறு இல்லாவிடில் ** பசியேடுத்த வயிற்றிற்கு பழம் செல்லாமல் வெளிவயிற்றிலே பழம் பட்டு துள்ளி கீழே விழுந்து சிதறினால் யாருக்கும் பலனில்லாததை போல் வாழ்க்கை ஆகிவிடும்** என்பார்கள்.
# நாக தோசம்

## பரிகாரங்கள்

- சுக்ல சஷ்டி விரதம் எனும் நாக ராஜ விரதம்
- கிரக சர்ப்ப சாந்தி
- ராகு கேது வழிபாடு
- நாகப் பிரதிஷ்டம் செய்தல்
# தொன்மச் சோழர்

மூவருலாவில் அடங்கியுள்ள விக்கிரம சோழன் உலா நூலில் அந்த நூலின் ஆசிரியர் ஒட்டக்கூத்தர் விக்கிரம சோழனுக்கு முன்னர் ஆண்டதாகச் சோழர் பரம்பரை ஒன்றைக் குறிப்பிடுகிறார். அவர்களில் பழங்கதைகளாகத் தெரியவரும் சோழர்களைத் **தொன்மச் சோழர்** எனக் குறிப்பிடுகிறோம். இவர்களில் வரலாற்றுச் சோழர்களாகத் தெரியவரும் சோழர்களும் உள்ளனர்.  
தலைப்பினைக் கருத்தில் கொண்டு தொன்மச் சோழர் பெயர்கள் ஒற்றை உடுக்குறி (*) இட்டும், வரலாற்றுச் சோழர்கள் இரட்டை உடுக்குறி (**) இட்டும் இங்குக் காட்டப்படுகின்றனர். வரிசை பாடலில் காட்டப்பட்டுள்ள முறையைப் பின்பற்றி அமைக்கப்பட்டுள்ளது.
# தொன்மச் சோழர்

## சோழ அரசர்கள்

- பிரமன், உலகம் படைத்தவன்
- காசிபன், பிரமன் மகன்
- மரீசி, மேதக்க மையறு காட்சியன்
- சூரியன், எல்லாளன், ஒற்றைச் சக்கரத் தேரில் வருவோன்
- மனுச்சோழன், பசுவுக்கு நீதி வழங்கியவன்
- ஆடுதுறை அறனாளன், புலியும் மானும் ஒரே துறையில் நீருண்ணச் செய்தவன்
- வானூர்தி அரசன்
- தேவருலகைக் காத்தவன்
- வேள்வியில் பெற்ற மந்திரத்தைக் கூற்றுவனுக்குச் சொல்லிக்கொடுத்தவன்,
- முதுமக்கள்-தாழி செய்தளித்து எமனை வென்றவன்
- தூங்கும் எயில் எறிந்த சோழன்
- மேலைக்கடல் நீரைக் கீழைக்கடலில் பாயச்செய்தவன்
- நாக-கன்னியை மணந்தவன், குகை வழியே நாகலோகம் சென்றவன்
- சிபிச் சக்கரவர்த்தி, தான் வளர்த்த புறாவுக்காகத் தன்னையே தராசில் நிறுத்துப் பருந்துக்கு இரையாக அளித்தவன்
- காவிரி தந்தவன், குடகு மலையைப் பிளந்து காவிரியாற்றைச் சோழநாட்டில் பாயச் செய்தவன்
- இமயத்தில் தன் ஆண்-புலிச-சின்னத்தைப் பொறித்தவன்
- காவிரியாற்றுக்குக் கரை கட்டியவன்
- களவழி நாற்பது பாடலைக் கேட்டுக் கணைக்காலிரும்பொறையின் கால் விலங்கை நீக்கியவன்
- தொண்ணூற்றாறு விழுப்புண் கொண்ட சோழன்
- தில்லைக்குப் பொன் வேய்ந்தவன்.
- ஒரே பகலில் 18 பாலைநிலங்களையும், மலைநாட்டையும் (சேரநாட்டையும்) வென்றவன்
- கங்கையையும், கடாரத்தையும் தன் படையை அனுப்பி வென்றவன்
- வங்கநாட்டுக் கல்யாணபுரத்தை மூன்று முறை தாக்கி அழித்தவன்
- கொப்பத்துப் போரில் ஆயிரம் யானைகளை வென்றவன்.
- திருவரங்கப் பெருமானுக்கு மணிகளாலான பாம்புப்படுக்கை அமைத்துக் கொடுத்தவன்
- கூடல் சங்கமப் போரில் 1000 யானைகளை வெட்டி வீழ்த்திப் பரணி நூல் கொண்டவன்
இவர்களுக்குப் பின்னர் அரியணை ஏறியவன் விக்கிரம சோழன்.
# நாகப் பிரதிஷ்டம்

**நாகப் பிரதிட்டை** என்பது சாரைப் பாம்பும், நாகப் பாம்பும் பாலுறவுக்கு இணைவது போல செதுக்கப்படும் கற்சிற்பத்தினை பிரதிட்டை செய்வதாகும். இந்த சிலையை அரச மரமும், வேம்பு மரமும் இணைந்திருக்கும் இடத்தில் பிரதிட்டை செய்ய வேண்டும். இவ்வாறு நாகசிற்பத்தினை பிரதிட்டை செய்வதால் நாக தோசம் என்ற நம்பிக்கை இந்து மக்களிடம் நிலவுகிறது.  
நாக தோசத்தினை தீர்க்க இந்த பரிகாரம்தான் விஷேசம் என்று மனுநீதி நூலில் கூறப்பட்டிருக்கிறது. இவ்வாறு நாகப் பாம்பினை பிரதிஷ்டை செய்ய சில சிறப்பான தலங்களும் கூறப்படுகின்றன.  
| வரிசை எண் | இறைவன் | ஊர் |  |
| --- | --- | --- | --- |
| 1 | இராமநாதர் | இராமேசுவரம் |  |
| 2 | முத்தாலபரமேசுவரியம்மன் | பரமக்குடி |  |
| 3 | மகுடேசுவரர் | கொடுமுடி |  |
| 4 | அனந்தீசுவரர் | சிதம்பரம் |  |
| 5 | முத்துக்குமாரர் | பரங்கிப்பேட்டை |  |
| 6 | நாகராசா சுவாமி | நாகர்கோயில் |  |
| 7 | குமரக்கோட்ட முருகன் | காஞ்சிபுரம் |  |
| 8 | பச்சைவண்ணப் பெருமாள் | காஞ்சிபுரம் |  |
| 9 | பிரசன்ன வெங்கடேசப் பெருமாள் | அமிர்தபுரி |  |
| 10 | ஆதிகேசவப் பெருமாள் | சிறீ பெரும்புதூர் |  |
| 11 | நஞ்சுடேசுவரர் | காரமடை |  |
| 12 | வரசித்தி விநாயகர் | காணிப்பாக்கம் |  |
| 13 | சுப்பிரமணியர் | பில்லூர், கோவனூர் |  |
| 14 | திருவேட்டீசுவரர் | திருவல்லிக்கேணி |  |
| 15 | தேனுபுரீசுவரர் | மாடம்பாக்கம் |  |
| 16 | இரவீசுவரர் | வியாசர்பாடி |  |
| 17 | அருணசடேசுவரர் | திருப்பனந்தாள் |  |
| 18 | சுப்பிரமணிய சுவாமி | குமாரவயலூர் |  |
| 19 | நாகராசர் | மாளா |  |
| 20 | பாம்பு மேக்காடுமன | திருச்சூர் | } |
# நாக மாணிக்கம்

**நாக மாணிக்கம்** என்பது இந்து மக்களின் நம்பிக்கைப்படி நாகங்களால் காக்கப்படும் ஒரு வகையான ரத்தினக் கல்லாகும். இதனை நாகரத்தினம் என்றும் அழைப்பர். நெடுநாள் வாழக்கூடிய நாகங்களில் தன்னுடைய விஷத்தினை பயன்படுத்தாமல் வைத்திருக்கும் நாகங்களின் விஷமே நாக மாணிக்கமாக மாறுகிறது என்ற நம்பிக்கையும் உள்ளது. இவ்வாறு நாக மாணிக்கம் பெற்ற நாகங்கள் அவைகளை கொண்டு இறைதேடவும், சிவலிங்கத்தினை பூசை செய்யும் செய்கின்றன.
# வீனின் இடப்பெயர்ச்சி விதி

**வீனின் இடப்பெயர்ச்சி விதி** (*Wien's displacement law*) கரும்பொருள் ஒன்றில் இருந்து எந்த வெப்பநிலையிலும் வெளியேறும் வெப்பக் கதிர்வீசலின் அதிக ஆற்றல் கொண்ட அலைநீளம் அதனுடைய தனிவெப்பநிலை T க்கு எதிர் மாறு விகிதத்தில் இருக்கும் எனப் பகருகிறது. வெப்பவியக்கவியல் அடிப்படையில் இவ்விதியை 1893 ஆம் ஆண்டில் நிறுவிய வில்லெம் வீன் என்பவரின் பெயரில் இவ்விதி அழைக்கப்படுகிறது.  
:<math>\lambda_\text{max} T = b,</math>  
இங்கு,  
:λ<sub>max</sub> - உயர் அலைநீளம்,
:*T* - கரும்பொருளின் தனி வெப்பநிலை,
:*b* = , விகித மாறிலி, அல்லது வீனின் இடப்பெயர்ச்சி மாறிலி என அழைக்கப்படுகிறது.  
கட்புலனாகும் நிறமாலைக்குக் கிட்டவாக உள்ள அலைநீளங்களுக்கு, மீட்டர் அளவுக்குப் பதிலாக நானோமீட்டர் அளவு பயன்படுத்தப்படுகிறது. இங்கு, ஆகும்.  
பிளாசுமா வெப்பநிலைகளில் இலத்திரன்வோல்ட் அலகு பயன்படுத்தப்படுகிறது. இங்கு விகித மாறிலி ஆகும்.
# வணங்கும் முறை

இந்து சமயத்தில் இறைவனை வணங்கும் முறைகள் (நமஸ்காரம்) ஐந்து உள்ளன. இவை பொதுவாக வணங்கும் பொழுது பயன்படுத்தப்படும் உடல் அங்கங்களின் எண்ணிக்கையும், செயல்பாடுகளையும் பொறுத்து வகைப்படுத்தப்பட்டுள்ளன. இந்துக் கோயில்களின் கருவறை, கொடிக்கம்பம் போன்ற இடங்களில் எவ்வகையான வணங்கும் முறை கடைபிடிக்கப்பட வேண்டும் எனவும், ஆண் மற்றும் பெண் எவ்வகையான வணங்கும் முறையை கடைபிடிக்க வேண்டும் எனவும் வரையறை செய்துள்ளார்கள். பெரும்பாலும் இவ்வரையறைப் படியே இந்துக்கள் வணங்குகிறார்கள்.
# வணங்கும் முறை

## வணங்கும் முறைகள்

இவை ஓரங்க நமஸ்காரம், மூன்று அங்க நமஸ்காரம், பஞ்சாங்க நமஸ்காரம், சாஷ்டாங்க நமஸ்காரம் மற்றும் அஷ்டாங்க நமஸ்காரம் என வணக்கும் பொழுது பயன்செய்யும் உடல் அங்கங்களைப் பொறுத்து பெயரிடப்பட்டுள்ளன.  
1. ஓரங்க நமஸ்காரம் - தலை குனிந்து வணங்குவது
1. மூன்று அங்க நமஸ்காரம் - தலைமீது இரு கைகளையும் கூப்பி வணங்குவது
1. பஞ்சாங்க நமஸ்காரம் - தலை, கைகள் மற்றும் முழந்தாள்கள் ஆகியவை தரையில் படுமாறு விழுந்து வணங்குவது.
1. அஷ்டாங்க நமஸ்காரம் - தலை, காதுகள், கைகள், தோள்கள், முகவாய்க்கட்டை ஆகியவை தரையில் படுமாறு விழுந்து வணங்குவது.
1. சாஷ்டாங்க நமஸ்காரம் - தலை, கைகள், மார்பு மற்றும் முழந்தாள்கள் முதலான அத்தனை அங்கங்களும் தரையில் படுமாறு விழுந்து வணங்குவது.
# எம். கே. ஆத்மநாதன்

**எம். கே. ஆத்மநாதன்** (இறப்பு: சூலை 15, 2013, அகவை 88) தமிழ்த் திரைப்பட இசையமைப்பாளரும், பாடலாசிரியரும் ஆவார். 120-இற்கும் மேற்பட்ட பாடல்களை இயற்றியுள்ளார். 20 படங்களுக்கு இசையமைத்துள்ளார். கலைமாமணி உள்ளிட்ட பல விருதுகளைப் பெற்றிருக்கிறார்.'ரத்தபாசம்’ படத்தில் 'பாதகம் செய்வது ஏனோ? ரத்தபாசம் அழிப்பது ஏனோ?’ பாடல் மூலம் திரைப்படங்களில் பாடலாசிரியராக அறிமுகமானார். மல்லிகா’, 'நாடோடி மன்னன்’, 'களத்தூர் கண்ணம்மா’, 'அல்லி’, 'விக்ரமாதித்யன்’, 'மகேஸ்வரி’, 'எதையும் தாங்கும் இதயம்’ உள்பட 75 திரைப்படங்களுக்கு மேல் பாடல் எழுதியிருக்கிறார். 1978-இல் தமிழக அரசின் கலைமாமணி விருது பெற்றார்.
# எம். கே. ஆத்மநாதன்

## எழுதிய சில பாடல்கள்

- தேன் உண்ணும் வண்டு மாமலரைக் கண்டு .. திரிந்தலைந்து பாடுவதேன் ரீங்காரம் கொண்டு (அமரதீபம்)
- விண்ணோடும் முகிலோடும் விளையாடும் வெண்ணிலவே,
- ஆண்டவன் ஒருவன் இருக்கிறான்
- தடுக்காதே என்னை தடுக்காதே
- குற்றால அருவியிலே குளித்தது போல் இருக்குதா
- வண்ண மலரோடு கொஞ்சும் - நாட்டுக்கொரு நல்லவள் 1959 - சீர்காழி + பி.சுசீலா - இசை :மாஸ்டர் வேணு
- *ஆனந்த நிலை பெறுவோம்* - ராஜா ராணி (1956)
- வெண்முகிலே கொஞ்சநேரம் நில்லு - விக்ரமாதித்தன்
- நீல வண்ணக் கண்ணனே- மல்லிகா (1957)
# எம். கே. ஆத்மநாதன்

## எழுதிய சில பாடல்கள்

### இசையமைப்பாளராக

- ரத்த பாசம் (1954)
- நாலு வேலி நிலம் (1959)
- மல்லியம் மங்களம் (1961)
# எம். கே. ஆத்மநாதன்

## எழுதிய சில பாடல்கள்

### பாடலாசிரியராக

- ரத்த பாசம் (1954)
- மகேஸ்வரி (1955)
- அமரதீபம் (1956)
- குலதெய்வம் (1956)
- ராஜா ராணி (1956)
- ரங்கோன் ராதா (1956)
- மல்லிகா (1957)
- புதையல் (1957)
- நாடோடி மன்னன் (1958)
- தேடி வந்த செல்வம் (1958)
- திருமணம் (1958)
- நாலு வேலி நிலம் (1959)
- நாட்டுக்கொரு நல்லவள் (1959)
- களத்தூர் கண்ணம்மா (1960)
- பெற்ற மனம் (1960)
- திலகம் (1960)
- மல்லியம் மங்களம் (1961)
- நாகநந்தினி (1961)
- நல்லவன் வாழ்வான் (1961)
- திருடாதே (1961)
- முத்து மண்டபம் (1962)
- விக்ரமாதித்தன் 1962)
- எதையும் தாங்கும் இதயம் (1962)
- அல்லி (1964)
# நீலப் பலகை

பிரபலங்கள் தங்கியிருந்த இல்லங்கள் மற்றும் வரலாற்றுச் சிறப்பு மிக்க பகுதிகளில் அந்நபர்களை அல்லது நிகழ்வுகளை நினைவுகூரும் வகையில் ஐக்கிய இராச்சியத்தில் நிறுவப்படும் நினைவுச் சின்னம் **நீலப் பலகை**  
பிரித்தானியாவின் கலாச்சாரர் துறையைச் சார்ந்த இங்கிலீஷ் ஹெரிடேஜ் அமைப்பு இந்த பலகைகளை நிறுவி பராமரித்து வருகிறது. லண்டன் நகரில் காந்தி, சர்தார் வல்லபாய் பட்டேல் போன்ற தலைவர்கள் தங்கியிருந்த இல்லங்களுக்கு முன் நீலப் பலகை நிறுவப்பட்டுள்ளது. இந்திய பாதுகாப்புத் துறை மந்திரியாக இருந்து வந்த வீ.கே. கிருஷ்ண மேனன் தங்கியிருந்த இல்லத்தில் நீலப் பலகை நிறுவப்படவிருக்கிறது.
# ரங்கா (திரைப்படம்)

**ரங்கா** ரஜினிகாந்த், இராதிகா, கராத்தே மணி, கே. ஆர். விஜயா, சில்க் ஸ்மிதா, இரவீந்திரன் நடிப்பில் 1982 இல் வெளிவந்த தமிழ் திரைப்படம். இது தேவர் பிலிம்ஸ் படைப்பு. இயக்குநர் ஆர்.தியாகராஜன், தயாரிப்பு சி. தண்டாயுதபானி, வசனம் தூயவன், இசை சங்கர் கணேஷ் , ஒளிபதிவு வி.ராம்மூர்த்தி. இதில் நல்ல கட்டை நாட்டுகட்டை, பட்டுக்கோட்டை அம்மாளே போன்ற பாடல்கள் இடம் பெற்றிருந்தன. ரஜினிகாந்தின் 75 வது திரைப்படமாகும்.
# ரங்கா (திரைப்படம்)

## கதைச்சுருக்கம்

ரங்கா (ரஜினி) தன் அக்காளை (கே ஆர் விஜயா) சிறுவயதில் பிரிந்துவிடுகிறார். அவர் பட்டணத்துக்கு வேலை தேடி வரும் போது ராஜை (கராத்தே மணி) சந்திக்கிறார். அப்போது ராஜ் திருடனாக இருக்கிறார். ரங்காவின் பேச்சால் திருட்டு தொழிலுக்கு முழுக்கு போட்டுவிட்டு திருந்தி வாழ்கிறார். அவருக்கு கே ஆர் விஜயாவின் வீட்டில் அவரின் பையனை பாதுகாக்கும் வேலை கிடைக்கிறது. நல்லவனாக இருந்த ரங்கா திருட்டு தொழிலுக்கும், அடிதடி தொழிலுக்கும் செல்கிறார். ரங்காவும் அந்த வீட்டில் பணியில் சேர்ந்து பையனை தூக்கி செல்லமுயலுகிறார். அதை ராஜு முறியடிக்கிறார். இறுதியில் கே. ஆர். விஜயா தனது அக்கா என்று தெரிந்து கொள்கிறார். பையனை எதிரிகளிடம் இருந்து காக்கிறார்.
# தமிழ்க் கிறித்தவக் காப்பியங்கள்

**தமிழ்க் கிறித்தவக் காப்பியங்கள்** என்பது கிறித்தவ மறையின் கொள்கைகளைக் கவிதை வடிவில் எடுத்துரைக்கும் நெடுஞ்செய்யுள் வகை நூல்களைக் குறிக்கும். இவ்வகைக் கவிதை நூல்களில் காப்பியத் தலைவராக வருவோர்: மூவொரு இறைவன்; தந்தை, மகன், தூய ஆவி என்னும் இறையாட்கள்; மனிதரை மீட்க உலகில் மனிதராகத் தோன்றி சிலுவையில் உயிர் துறந்து மீண்டும் உயிர் பெற்றெழுந்த இயேசு கிறிஸ்து, இயேசுவின் தாய் அன்னை மரியா, இயேசுவின் வளர்ப்புத் தந்தை யோசேப்பு, பிற புனிதர்கள் மற்றும் பெருமக்கள் ஆவர்.
# தமிழ்க் கிறித்தவக் காப்பியங்கள்

## சிறப்புகள்

தமிழ்க் கிறித்தவக் காப்பியங்கள் பெரும்பாலும் விவிலியத்தை அடிப்படையாகக் கொண்டவை ஆகும். விவிலியம் அறிவிக்கின்ற கடவுளின் பண்புகள், அவர்தம் செயல்கள், அவர் மனிதரையும் உலகையும் படைத்தல், மனிதர் கடவுளின் அன்பிலிருந்து அகன்று போய்ப் பாவத்தில் வீழ்தல், மனிதரைக் கடவுள் இயேசு கிறிஸ்துவின் சிலுவைச் சாவின் வழியாக மீட்டு பேரின்ப வாழ்வுக்குக் கொணர்தல் போன்ற பொருள்கள் இக்காப்பியங்களில் கவிதை வடிவில் எடுத்துக் கூறப்படுகின்றன.  
தமிழ்க் கிறித்தவக் காப்பியங்களில் கதைத் தலைவர்களாக வருவோரில் இயேசு கிறிஸ்து, அவர்தம் அன்னை மரியா, வளர்ப்புத் தந்தை யோசேப்பு ஆகியோர் முக்கிய இடம் பெறுகின்றனர். மேலும் எஸ்தர், புனித பவுல் போன்ற விவிலிய மாந்தர்மீதும் காப்பியங்கள் உள்ளன.  
கிறித்தவ மறையின் கொள்கைகளைச் சிறப்பான விதத்தில் வாழ்ந்து காட்டிய பெருமனிதர்களாகிய புனிதர் பலர் இக்காப்பியங்களில் பாட்டுடைத் தலைவர்களாக வருகின்றனர். குறிப்பாகப் புனித சவேரியார், தேவசகாயம் பிள்ளை, அன்னை தெரேசா போன்றோரைச் சுட்டிக்காட்டலாம்.
# தமிழ்க் கிறித்தவக் காப்பியங்கள்

## இருவகைக் காப்பியங்கள்

தமிழ் இலக்கியப் பிரிவில் உள்ள பெருங்காப்பியம், சிறுகாப்பியம் என்னும் வகைப்பாடு கிறித்தவக் காப்பிய வகையிலும் உண்டு.  
தண்டியலங்காரம் என்னும் நூல், *வாழ்த்துதல், தெய்வம் வணங்குதல், உரைக்கும் பொருள் உணர்த்தல் என்னும் மூன்றனுள் ஒன்று முன்னே கூறப்பட்டு, அறம், பொருள், இன்பம், வீடு என்னும் நான்கினையும் பயக்கும் ஒழுகலாறு உடையதாய், ஒப்பாரும் மிக்காரும் இல்லாத தலைவனைப் பெற்று, மலை, கடல், நாடு, நகரம், இருசுடர் தோற்றம் போன்றவற்றின் வருணனையுடையதாய், புதல்வரைப் பெறுதல், புலவி, கலவி போன்றவற்றைப் புனைந்து கூறல், அரசச் சுற்றத்தோடு ஆலோசித்தல், தூது விடுத்தல், போர்புரிதல், வெற்றி பெறுதல் போன்ற பல நிகழ்வுகளும் பாடப்படுதல் பெருங்காப்பியத்தின் இலக்கணமாகும்* எனப் பகர்கிறது.  
அறம், பொருள், இன்பம், வீடு என்னும் நான்கினுள் ஒன்றும் பலவும் குறைந்து வருவது சிறுகாப்பியம் என்றும் தண்டியலங்காரம் கூறுகிறது.  
சைவம், வைணவம், சமணம், பவுத்தம், இசுலாம் போன்ற சமயங்களைச் சார்ந்து தமிழில் பல காப்பியங்கள் பாடப்பட்டுள்ளது போன்று, கிறித்தவர்களும் பிறரும் கிறித்தவ சமயக் கொள்கைகளை மையமாகக் கொண்டு பல காப்பியங்களைப் பதினேழாம் நூற்றாண்டிலிருந்தே படைத்துள்ளனர்.
# தமிழ்க் கிறித்தவக் காப்பியங்கள்

## நாற்பத்து மூன்று தமிழ்க் கிறித்தவக் காப்பியங்கள்

தமிழ்க் கிறித்தவக் காப்பியங்களுள் வீரமாமுனிவர் இயற்றிய தேம்பாவணி, என்றி ஆல்பிரட் கிருஷ்ணபிள்ளை பாடிய இரட்சணிய யாத்திரிகம் போன்றவை பெரும்புகழ் பெற்றவை ஆகும். இவை தவிர எண்ணிறந்த தமிழ்க் கிறித்தவக் காப்பியங்கள் அச்சில் பதிப்பிக்கப்பெற்றுள்ளன. ஆயினும் அவற்றுள் பல நூல்கள் பொதுமக்கள் அறிவுக்கு எட்டாத நிலையிலேயே உள்ளன.  
அறியப்பட்ட தமிழ்க் கிறித்தவக் காப்பியங்களின் முழுப் பட்டியல் கீழ்வருமாறு:  
1. தேவ அருள் வேதபுராணம்
2. தேம்பாவணி
3. திருச்செல்வர் காவியம்
4. யோசேப்புப் புராணம்
5. கிறிஸ்தாயனம்
6. திருவாக்குப் புராணம்
7. ஆதி நந்தவனப் புராணம்
8. ஆதி நந்தவன மீட்சி
9. ஞான ஆனந்த புராணம்
10. ஞானாதிக்கராயர் காப்பியம்
11. அர்ச்சயசிஷ்ட சவேரியார் காவியம்
12. பூங்காவனப் பிரளயம்
13. கிறிஸ்து மான்மியம்
14.இரட்சணிய யாத்திரிகம்
15. சுவர்க்க நீக்கம்
16. சுவிசேட புராணம்
17. திரு அவதாரம்
18. சுடர்மணி
19. கிறிஸ்து வெண்பா
20. இயேசு காவியம்
21. அருள் அவதாரம்
22. அறநெறி பாடிய வீரகாவியம்
23. எஸ்தர் காவியம்
24. மோட்சப் பயணக் காவியம்
25. அன்னை தெரசா காவியம்
26. அருள்நிறை மரியம்மை காவியம்
27. புவியில் ஒரு புனித மலர்
28. அருட்காவியம்
29. நற்செய்திக் காவியம்
30. இயேசு மாகாவியம்
31. இதோ மானுடம்
32. புதிய சாசனம்
33. பவுலடியார் பாவியம்
34. உலக சோதி
35. திருத்தொண்டர் காப்பியம்
36. மீட்பதிகாரம் என்னும் பேரின்பக் காப்பியம்
37. ஆதியாகம காவியம்
38. அருள் மைந்தன் மாகாதை
39. இயேசுநாதர் சரித்திரம்
40. பிள்ளை வெண்பா என்னும் தெய்சகாயன் திருச்சரிதை
41. புனித பவுல் புதுக்காவியம்
42. கன்னிமரி காவியம்
43. புதுவாழ்வு
# தமிழ்க் கிறித்தவக் காப்பியங்கள்

## தாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# பரிவாரத் தலங்கள்

**பரிவாரத் தலங்கள்** என்பவை திருவிடைமருதூரில் உள்ள மகாலிங்க சுவாமி கோயிலை சுற்றியு்ள்ள கோயில்களாகும். பரிவாரம் என்பது சுற்றத்தார் என்று பொருள்படும். மகாதேவரான சிவபெருமானின் உறவுகள் உள்ள தலங்கள் பரிவாரத் தலங்கள் என்று போற்றப்படுகின்றன.  
- விநாயகர் - திருவலஞ்சுழி
- முருகன் - சுவாமிமலை
- நந்தி தேவர் - திருவாடுதுறை
- சண்டிகேசுவரர் - திருச்சேய்ஞ்ஞலூர்
- நடராஜர் - சிதம்பரம்
- தியாகராஜர் - திருவாரூர்
- தட்சிணாமூர்த்தி - ஆலங்குடி
- பைரவர் - சீர்காழி
- அம்பிகை - திருக்கடவூர்
- சூரியன் - - சூரியனார் கோயில் ஆடுதுறை
- சனி - திருநள்ளாறு
# போர்த்துகல் தேசிய நூலகம்

**போர்த்துகல் தேசிய நூலகம்** (போர்த்துக்கேயம்: Biblioteca Nacional de Portugal) போர்த்துகலின் தலைநகரமான லிசுபன் நகரில், லிசுபன் நகரப் பல்கலைக்கழகத்தில் அமைந்துள்ளது. இது போர்த்துகலின், நூல் மற்றும் ஆவண மரபுகளின் வைப்பிடமாக உள்ளது.
# போர்த்துகல் தேசிய நூலகம்

## வரலாறு

இது 1796 ஆம் ஆண்டின் பெப்ரவரி 29ம் தேதியிட்ட அரசாணையின்படி நிறுவப்பட்டது. ஐரோப்பியக் கல்வியாளருக்கும், குருமாருக்கும் மட்டுமே நூலக வசதிகள் வழங்கப்பட்ட அக்காலப் போக்குக்கு மாறாக, இந்நூலகம் பொதுமக்களின் பயன்பாட்டை நோக்கமாகக் கொண்டு உருவாக்கப்பட்டது.  
இதன் முன்னைய இருப்பிடமான லிசுபனில் உள்ள சான் பிரான்சிசுக்கோ குருமடம் சிறியதாக இருந்ததால், இதை "காம்போ கிரான்டே"க்கு மாற்றுவதற்கு 1956 ஆம் ஆண்டில் அப்போதைய அரசாங்கம் அனுமதி வழங்கியது. கட்டிட வேலைகள் முடிந்து 1965ல் முதல் இடமாற்றம் நிகழ்ந்தது. 1969ல், தற்போதைய நகரப் பல்கலைக்கழகத்தில் புதிய வசதிகள் தொடக்கப்பட்டன.
# போர்த்துகல் தேசிய நூலகம்

## செயற்பாடுகள்

30 இலட்சத்துக்கு மேற்பட்ட உருப்படிகளைக் கொண்ட இந்நூலகத்தின் தற்போதைய செயற்பாடுகள், அதன் படிவளர்ச்சியின் பெறுபேறாகவும், சமகாலச் சமுதாயத்தின் தகவல் மற்றும் தொடர்பியத் தன்மைகளுக்கு ஏற்பத் தகவமைவு பெற்றதன் விளைவாகவும் உருவானது. போர்த்துக்கேயரின் ஆவண மரபுகளைச் சேகரித்தலும், பேணலும், அவற்றைப் பரவச் செய்தலும் இந்நூலகத்தின் முக்கிய செயற்பாடுகள். கடந்த 200 ஆண்டுகளில், சட்டமுறைச் சேகரிப்பின் மூலமாகவும், பெறுமதி வாய்ந்த நூல்களை விலகொடுத்துப் பெற்றுக்கொண்டதன் மூலமாகவும், இந்த நூலகத்தின் சேகரிப்புகள் பெறுமதி மிக்கனவாகி உள்ளன.
# இரேனியம்

**இரேனியம்** (*Rhenium*) என்பது ஒரு தனிமமாகும். இதன் குறியீடு **Re**. அணு நிறை 186.22. அணு எண் 75. உருகுநிலை 3167-/+60&nbsp;°C. கொதிநிலை 5869 K,5596&nbsp;°C,10105&nbsp;°F. ஒப்படர்த்தி 20.53. வலுவெண் 4,5,6,7,8. இவ் உலோகம் நைட்ரிக் அமிலத்தில் எளிதாக கரைகிறது. 1928-ல் ஒரு கிராம் 10,000 டாலர் என்றிருந்தது. இப்போது 3 டாலருக்குக் கிடைக்கிறது. வினைமுடுக்கியாகப் பயன்படுகிறது.
# அர்ச்சயசிஷ்ட சவேரியார் காவியம்

**அர்ச்சயசிஷ்ட சவேரியார் காவியம்** (அர்ச். சவேரியார் காவியம்) என்பது கேரள மாநிலத்தில் பாலக்காடு மாவட்டத்தில் வாழ்ந்த அந்தோனிமுத்து நாயகர் என்னும் கவிஞரால் 1877ஆம் ஆண்டு பாடப்பட்ட ஒரு தமிழ்க் கிறித்தவக் காப்பியம் ஆகும்.